### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 6. marts 2024 har vedtaget Magistratens foranstående indstilling af 27. februar 2024.

###

Udvidelse af busstoppesteder og endestationer, samt klargørelse til installation af ladestandere ved endestationer.

### Resume

Teknik og Miljø vurderer, at der er behov for at udvide flere endestationer og busstoppesteder for at effektivise-re busdriften, understøtte busfremkommeligheden og den grønne omstilling.

Teknologien er endnu ikke udviklet til, at elbusserne kan køre en hel dag på en opladning. Det skaber kritiske pladsproblemer på busdepoterne til ekstra busser, mere kørsel med dieselbusser og økonomiske omkostninger til tomkørsel.

Ved at installere ladestandere på udvalgte endestationer, reduceres pladsbehovet på busdepoter og tomkørslen, da busserne delvist kan lade på endestationerne.

Som [adresse] vokser, har kommunen anmodet AarBus om kun at købe ledbusser, som på en priseffektiv måde kan imødekomme passagerudviklingen. Flere steder er stoppesteder og endestationer ikke indrettet til at modtage disse busser og bør udvides.

Teknik og Miljø foreslår, at der oprettes en KB-bevilling til arbejdet på 15 mio. kr. over fire år, finansieret af de afsatte penge til kollektive trafik i Investeringsplan 2024-2034.

### Beslutningspunkter

Det indstilles:

At 1) Teknik og Miljø igangsætter de nødvendige udvidelser af endestationer og busstoppesteder.

At 2) der oprettes en KB-bevilling på 15 mio. kr. fordelt i 2024-2027 jf. afsnit 6 til opgradering af endestationer og busstoppesteder finansieret af de afsatte penge til kollektiv trafik i Investeringsplan 2024-2034.

At 3) Teknik og Miljø bemyndiges til at gennemføre åstedsforretninger eller frivillige aftaler for projekterne.

At 4) opfølgning og løbende prioritering af midlerne sker i den årlige byrådsindstilling om trafikal infrastruktur.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-02-2024

Ludvig Thomsen: 6

Fremsendes til [adresse] med bemærkning, at Magistraten i mødet den 27. februar

2024 anbefaler, at byrådet tiltræder Magistratsafdelingen for Teknik og Miljøs indstilling

af 7. februar 2024.